5. ทรัพย์สินที่ใช้ในการประกอบธุรกิจ

5.1 ทรัพย์สินของบริษัท

5.1.1 สินค้าคงเหลือ

ที่ดินและสิ่งปลูกสร้างที่สร้างไว้เพื่อขายในโครงการต่าง ๆ
บริษัทได้ว่าจ้างบริษัทประเมินซึ่งเป็นบริษัทที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
การประเมินราคาใช้วิธีเปรียบเทียบราคาตลาดสำหรับการประเมินราคาที่ดิน
และใช้วิธีเปรียบเทียบราคาตลาดและวิธีต้นทุนทดแทนสำหรับการประเมินราคาที่ดินและสิ่งปลูกสร้าง

ณ วันที่ 31 ธันวาคม 2552 โครงการที่อยู่ระหว่างดำเนินการของบริษัทและปริญเวนเจอร์
มีรายละเอียดดังนี้

ตารางแสดงโครงการ/สินทรัพย์ที่ดำเนินการอยู่

[TABLE]

[TABLE]

[TABLE]

⁽¹⁾
ราคาประเมินปรับปรุงเป็นผลจากการนำราคาประเมินบวกด้วยสิ่งก่อสร้างเพิ่มเติมหลังวันที่ประเมินและหักด้วยต้นทุนของทรัพย์สินที่ได้ขายไปภายหลังวันที่ประเมินเพื่อให้สะท้อนมูลค่าที่ใกล้เคียงเพียงพอที่จะนำมาเปรียบเทียบกับมูลค่าตามบัญชีได้
เนื่องจากวันที่ประเมินของแต่ละทรัพย์สินแตกต่างจากวันปิดบัญชี

⁽²⁾ ส่วนแตกต่างระหว่างราคาประเมินกับมูลค่าตามบัญชีไม่มีผลกระทบต่อกำไรขาดทุนของบริษัท
เนื่องจากผลกำไรขาดทุนของบริษัทขึ้นอยู่กับส่วนต่างของมูลค่าตามบัญชีกับมูลค่าโครงการที่จะรับรู้ของบริษัท

5.1.2 ที่ดินและอุปกรณ์

มูลค่าตามบัญชีของสินทรัพย์หลัก ประเภทที่ดินและอุปกรณ์ของบริษัทและบริษัทย่อย ณ 31 ธันวาคม
2552 มีดังนี้

(หน่วย : ล้านบาท)

  ------------------- ----------------------- --------------------- --------------
  รายการ              สถานที่ตั้ง                 กรรมสิทธิ์               31 ธ.ค. 52

  ที่ดิน                 ซอยแจ่มจันทร์              บริษัท                  3.28

  อาคารและสิ่งปลูกสร้าง   ตามโครงการต่าง ๆ         บริษัท                  2.19

  เครื่องจักรและอุปกรณ์    ตามโครงการต่าง ๆ         บริษัท, โกร โยธา        2.74

  คอมพิวเตอร์           สำนักงาน/ตามโครงการต่าง ๆ บริษัท                  30.10

  เครื่องตกแต่งสำนักงาน   สำนักงาน                 บริษัท, โกร โยธา        8.07

  เครื่องใช้สำนักงาน      สำนักงาน                 บริษัท, โกร โยธา,       19.08
                                              ปริญเวนเจอร์            

  ยานพาหนะ            สำนักงาน                 บริษัท, โกร โยธา        30.24

  งานระหว่างก่อสร้าง     -                       บริษัท                  0.26

  รวม                                                               105.71

  ค่าเสื่อมราคาสะสม                                                    68.03

  ที่ดินและอุปกรณ์สุทธิ                                                    37.68
  ------------------- ----------------------- --------------------- --------------

ที่ดินบริเวณซอยแจ่มจันทร์ พื้นที่ 247 ตารางวา ซึ่งเป็นที่ดินบริเวณใกล้เคียงกับโครงการปริญญดา
แจ่มจันทร์ โดยแต่เดิมเป็นที่ดินผืนเดียวกัน แต่ต่อมามีถนนตัดผ่านทำให้ที่ดินถูกแยกออกจากกัน
ปัจจุบันใช้เป็นศูนย์บัญชาการบริการหลังการขาย มูลค่าตามบัญชีเท่ากับ 3.28 ล้านบาท
โดยมีราคาประเมินเมื่อวันที่ 25 มิถุนายน 2547 เท่ากับ 8.65 ล้านบาท

5.1.3 ที่ดินรอการพัฒนา

ณ 31 ธันวาคม 2552 บริษัทและบริษัทย่อยมีที่ดินและค่าพัฒนาที่ดินตามมูลค่าบัญชีเท่ากับ 994.64
ล้านบาท ณ 31 ธันวาคม 2552 บริษัทมีที่ดินว่างเปล่ารอการพัฒนา จำนวน 6 แปลง ได้แก่

1.บริเวณถนนเลียบชายหาด อ. ปราณบุรี จ.ประจวบคีรีขันธ์ พื้นที่ 18-3-3 ไร่
มูลค่าตามบัญชีเท่ากับ 69.53 ล้านบาท โดยมีราคาประเมินเมื่อวันที่ 28 มีนาคม 2551 เท่ากับ
172 ล้านบาท

2.บริเวณถนนนราธิวาส ติดโครงการเดอะคอมพลีท นราธิวาส พื้นที่ 1-1-70.4 ไร่
มูลค่าตามบัญชีเท่ากับ 205.05 ล้านบาท โดยมีราคาประเมินเมื่อวันที่ 17 มิถุนายน 2552
เท่ากับ182.59 ล้านบาท

3.บริเวณติดคลองบางซื่อ ถนนกำแพงเพชร พื้นที่ 3-2-21.2 ไร่ มูลค่าทางบัญชีเท่ากับ 67.29
ล้านบาท โดยมีราคาประเมินเมื่อวันที่ 28 มกราคม 2553 เท่ากับ 72.57 ล้านบาท

4.บริเวณท่าข้าม แขวงท่าข้าม เขตบางขุนเทียน พื้นที่ 61-3-.05 ไร่ มูลค่าทางบัญชีเท่ากับ
223.52 ล้านบาท โดยมีราคาประเมินเมื่อวันที่ 23 มิถุนายน 2552 เท่ากับ 241.74 ล้านบาท

5.บริเวณพัทยา-บ้านอำเภอ พื้นที่ 26-1-26.6 ไร่ มูลค่าทางบัญชีเท่ากับ 338.26 ล้านบาท
โดยมีราคาประเมินเมื่อวันที่ 17 พฤษภาคม 2551 เท่ากับ 339.54 ล้านบาท

6.บริเวณถนน บางนา-ตราด พื้นที่ 10-0-60 ไร่ มูลค่าทางบัญชีเท่ากับ 33.99 ล้านบาท
โดยมีราคาประเมินเมื่อวันที่ 14 ตุลาคม 2551 เท่ากับ 37.41 ล้านบาท

บริษัทย่อยมีที่ดินว่างเปล่าบริเวณซอยพัทยา-นาเกลือ 12 จ.ชลบุรี พื้นที่ 10-3-24.60 ไร่
มูลค่าตามบัญชีเท่ากับ 57.00 ล้านบาท โดยยังไม่ได้ทำการประเมินราคา

5.2 สรุปสาระสำคัญของสัญญา

(1) สัญญาเช่าพื้นที่อาคารสำนักงาน สัญญาให้บริการ
    และสัญญาให้บริการเครื่องอำนวยความสะดวกและอุปกรณ์เสริมทั่วไป

ผู้ให้บริการ : บริษัท ซันทาวเวอร์ส จำกัด

ผู้รับบริการ : บริษัท ปริญสิริ จำกัด (มหาชน)

พื้นที่เช่า : ชั้น 12 อาคารซันทาวเวอร์ส อาคาร เอ เลขที่ 123 ถนนวิภาวดีรังสิต แขวงจอมพล
เขตจตุจักร กรุงเทพมหานคร

ระยะเวลา : สัญญาที่ 1: วันที่ 1 กรกฎาคม 2551 – วันที่ 30 มิถุนายน 2554

สัญญาที่ 2: วันที่ 1 กรกฎาคม 2551 – วันที่ 30 มิถุนายน 2554

สัญญาที่ 3: วันที่ 1 กรกฎาคม 2551 – วันที่ 30 มิถุนายน 2554

พื้นที่ : สัญญาที่ 1: 630 ตารางเมตร

สัญญาที่ 2: 130 ตารางเมตร

สัญญาที่ 3: 118 ตารางเมตร

ค่าเช่ารายเดือน : 507,438 บาท (ไม่รวมภาษีมูลค่าเพิ่ม)

(2) สัญญาระหว่างผู้ถือหุ้นของ บริษัท ปริญเวนเจอร์ จำกัด

คู่สัญญา : บริษัท ปริญสิริ จำกัด (มหาชน) และ บริษัท ยูนิเวนเจอร์ จำกัด (มหาชน)

วัตถุประสงค์ของสัญญา : เพื่อดำเนินโครงการและธุรกิจการขาย และ/หรือให้เช่าบ้านพักอาศัย
และ/หรืออาคารชุดเพื่อการพาณิชย์ และ/หรือเพื่ออาศัย

ข้อตกลงร่วมกัน : ปริญสิริ และ/หรือ
บริษัทในเครือจะเป็นผู้รับผิดชอบดำเนินงานด้านพัฒนาและก่อสร้างโครงการ
การบริหารจัดการงานธุรการภายในบริษัท การวางแผนงานด้านตลาด การขาย การบัญชี
การโอนโครงการและการบริหารจัดการโครงการภายหลังลูกค้าเข้าอยู่อาศัย

ยูนิเวนเจอร์
และ/หรือบริษัทในเครือจะเป็นผู้รับผิดชอบดำเนินงานด้านการศึกษาความเป็นไปได้ของโครงการ
ประมาณการทางการเงิน การจัดทำแผนปรับปรุงโครงสร้างหนี้กับเจ้าหนี้เดิมของโครงการ
การวางแผนและจัดโครงสร้างทางการเงิน และการจัดหาแหล่งเงินกู้จากสถาบันการเงิน

ค่าธรรมเนียม : ปริญเวนเจอร์ ตกลงจ่ายค่าธรรมเนียมการจัดการและบริหารโครงการ
(Management Fee) ระหว่างก่อสร้างและดำเนินงานโครงการให้แก่ปริญสิริ เดือนละ 350,000
บาท (ไม่รวมภาษีมูลค่าเพิ่ม) นับตั้งแต่เดือนแรกภายหลังจากการซื้อที่ดินโครงการ
จนกระทั่งการก่อสร้างแต่ละโครงการจะแล้วเสร็จสมบูรณ์

ปริญเวนเจอร์ ตกลงจ่ายค่าที่ปรึกษาทางการเงินให้แก่บริษัท
ยูนิเวนเจอร์ คอนซัลติ้ง จำกัด เดือนละ 80,000 บาท (ไม่รวมภาษีมูลค่าเพิ่ม)
นับตั้งแต่เดือนแรกภายหลังจากการซื้อที่ดินโครงการ
จนกระทั่งการก่อสร้างแต่ละโครงการจะแล้วเสร็จสมบูรณ์

ปริญเวนเจอร์ ตกลงจ่ายค่าธรรมเนียมการบริหารการขายแก่ปริญสิริในอัตราร้อยละ 2
ของยอดขายรวมแต่ละโครงการ (รวมภาษีมูลค่าเพิ่ม)
ในวันโอนกรรมสิทธิ์อสังหาริมทรัพย์ที่ขายให้ลูกค้า

ปริญเวนเจอร์ ตกลงจ่ายค่าธรรมเนียมจากความสำเร็จ (Success Fee)
(ตามรายละเอียดที่จะตกลงกันต่อไป) ให้แก่ปริญสิริและยูนิเวนเจอร์
ในวันที่ปริญเวนเจอร์ทำการก่อสร้างในแต่ละโครงการแล้วเสร็จ
และส่งมอบทรัพย์สินให้ผู้ซื้อจนครบถ้วน

5.3 นโยบายการลงทุน

ณ วันที่ 31 ธันวาคม 2552 บริษัทมีเงินลงทุนในบริษัทย่อย 3 บริษัท คือ บริษัท โกร โยธา กรุ๊ป
จำกัด โดยประกอบธุรกิจรับเหมาก่อสร้างและจำหน่ายวัสดุก่อสร้าง ซึ่งมีมูลค่าเงินลงทุนรวม 32.00
ล้านบาท บริษัท
ปริญเวนเจอร์ จำกัด โดยประกอบธุรกิจพัฒนาอสังหาริมทรัพย์ ซึ่งมีมูลค่าเงินลงทุนรวม 51.00
ล้านบาท และบริษัท ซีเอ็น เอสพีอาร์ (ประเทศไทย) จำกัด ซึ่งมีมูลค่าเงินลงทุนรวม 2.00
ล้านบาท รวมจำนวนเงินลงทุนในบริษัทย่อยทั้งสิ้น 85.00 ล้านบาท
โดยมีสัดส่วนเงินลงทุนในบริษัทย่อยทั้งหมดคิดเป็นร้อยละ 1.46 ของสินทรัพย์รวมของบริษัท

ในส่วนของนโยบายการบริหารงานนั้น
บริษัทจะส่งตัวแทนของบริษัทเข้าไปในฐานะกรรมการและ/หรือผู้บริหาร ในบริษัทที่เข้าไปลงทุน
โดยมีจำนวนกรรมการมากกว่ากึ่งหนึ่งของจำนวนคณะกรรมการทั้งหมด